

Csillagkert Balatonarácsi Református Óvoda

8230 Balatonfüred, Iskolalépcső utca 4. szám

Telefon: 20/268 2714

e-mail: csillagkertovoda.aracs@gmail.com

OM azonosító: 203228

**Étkezési tájékoztató és nyilatkozatok**

**a 2019/20-as nevelési évre**

Tisztelt Szülők!

Tájékoztatjuk Önöket, hogy a **Csillagkert Balatonarácsi Református Óvodába** beiratkozott gyermekek, nap 3-szori étkezésben (tízórai, ebéd, uzsonna) részesülnek, melynek jelenlegi **térítési díja 427 Ft/nap/fő.**

Az étkezési térítési díjat az óvoda által kiállított számla alapján a tárgyhónapban kell megfizetni:

* **átutalással** a 11748069-25509221 bankszámlára.

A közlemény rovatban kérjük tüntessék fel a számla sorszámát.

**Térítésmentes étkezés:**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 2015. szeptember 1-jétől hatályos módosítása értelmében, a bölcsődében és az óvodában **az ingyenes étkeztetésre való jogosultság kiterjed:**

1. a) rendszeres gyermekvédelmi kedvezményben részesülő gyermekekre
2. c) akinek a családjában tartósan beteg vagy fogyatékos gyermeket nevelnek,
3. d) családjában három vagy több gyermeket nevelnek
4. e) nevelésbe vételét rendelte e| a gyámhatóság,vagy
5. f) családjában az egy főre jutó havi jövedelem nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett,azaz nettó összegének 13o %-át. (jelenleg: 128 810 Ft)

**Étkezési nyilatkozat:**

Nyilatkozati ívet biztosítunk mindenki számára, kérjük annak pontos kitöltését és aláírását. Akik ingyenes étkezésre jogosultak, a nyilatkozat kitöltésével és aláírásával érvényesíthetik kedvezményüket. A szükséges igazolásokat a nyilatkozati ívvel együtt kérjük az óvoda titkárságára **benyújtani 2019.09.13-ig.**

A kedvezmény csak az igazolás vagy határozat leadása után biztosítható. Kérjük, figyeljenek arra, hogy a **kedvezmény visszamenőleg nem érvényesíthető, és csak a leadást követő hónaptól érvényes.**

**Étkezés lemondása, kapcsolattartás**

A szülő legkésőbb a hiányzási napot megelőző nap reggel 10 óráig jelentheti be a lemondást **személyesen**, **telefonon (0620 2682714**), illetve a **csillagkertovoda.aracs@gmail.com** e-mail címen.

**A lemondást kizárólag az alábbi elérhetőségek egyikén fogadjuk el!**

**Étkezéssel kapcsolatos hírek, dokumentumok elérhetők az** <http://aracsiref.hu/index.php/csillagkert/ovodai-dokumentumok/>, illetve az óvoda titkárságán.